รณิดา เตชสิทธิ์

รณิดา เตชสิทธิ์ (เกิด 10 พฤศจิกายน พ.ศ. 2539) ชื่อเล่น พรีม เป็นนักแสดงหญิงลูกครึ่งไทย-จีน-อิตาลี มีผลงานสร้างชื่อจากละครชุด สุภาพบุรุษจุฑาเทพ เรื่อง คุณชายธราธร (2556) และ สามี (2556) ซึ่งทั้งสองเรื่องแสดงคู่กับพระเอกคู่ขวัญ วรินทร ปัญหกาญจน์

ประวัติ
รณิดา เตชสิทธิ์ เป็นชาวไทยเชื้อสายจีนและอิตาลี บิดาชื่อ วิตโตริโอ โมริดดา เป็นชาวอิตาลี  มารดาชื่อ นางปราณี เตชสิทธิ์ เป็นชาวไทย มาพักอาศัยอยู่ที่ประเทศไทย ปัจจุบันถือสัญชาติไทย พรีมมีพี่ชาย 1 คนชื่อ จอห์นนี่ เตชสิทธิ์ รณิดาเกิดที่ประเทศไทย ซึ่งรณิดาอยู่ประเทศไทยได้เพียง 1 ปี เพราะบิดาพาครอบครัวย้ายไปอยู่ที่ กรุงโรม ประเทศอิตาลี รณิดาจึงใช้ชีวิตอยู่ที่ประเทศอิตาลีจนอายุ 11 ปี จึงกลับมาประเทศไทยอีกครั้ง เป็นการถาวร

เมื่ออายุ 12 ปี รณิดาไปเล่นสงกรานต์กับญาติแถวแยกวังหิน ขากลับมาแวะซื้อของที่ห้างฟู้ดแลนด์ รามอินทรา  ซึ่งได้เจอกับคุณพลอยและคุณแพร (ผู้จัดการส่วนตัว)  จึงชักชวนเข้าสู่วงการบันเทิง 

ผลงานชิ้นแรกเป็นนางเอกมิวสิกวิดีโอ เหวี่ยงก็รัก ของนภัทร อินทร์ใจเอื้อ ต่อมาจึงมีผลงานละครทางช่อง 3 เริ่มจาก แม่ยายที่รัก คู่กับ ชาคริต แย้มนาม เป็นเรื่องแรก จากนั้นจึงเป็นหนึ่งในนางเอกซีรีส์ชุด สุภาพบุรุษจุฑาเทพ โดยแสดงคู่กับพระเอกคู่ขวัญ วรินทร ปัญหกาญจน์ ตามด้วยละครเรื่อง สามี คู่กับพระเอกคนเดียวกัน จากนั้นก็มีผลงานละครตามมาอีกหลายเรื่อง

รณิดาพูดได้มากถึง 4 ภาษา คือ ไทย, อังกฤษ, อิตาลี และสเปน อีกทั้งยังมีความสามารถพิเศษที่หลากหลาย เช่น Ballet, Jazz Dance, Latin Dance, Classic Guitar และ Clarinet

การศึกษา 
 ประถมศึกษาปีที่ 1-5 โรงเรียน Andrea Doria Schoolประเทศอิตาลี 
 ประถมศึกษาปีที่ 6 โรงเรียนจุฑารัตน์วิทยา
 มัธยมศึกษาปีที่ 1-5 โรงเรียนสารสาสน์วิเทศรังสิต และสอบเทียบ ม.6
 ระดับปริญญาตรี คณะนิเทศศาสตร์ สาขาการจัดการการสื่อสาร จุฬาลงกรณ์มหาวิทยาลัย (หลักสูตรนานาชาติ) จบปีการศึกษา 2560 รับพระราชทานปริญญาบัตรเมื่อ วันศุกร์ ที่ 5 ตุลาคม พ.ศ. 2561

ผลงาน

ละครโทรทัศน์ 
 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

ภาพยนตร์

คอนเสิร์ต 
 2560 Channel 3 concert : Love is in the air

เพลง 
 ไม่รู้จัก แต่รักแล้ว Rookie BB
 "Happy Birthday ช่อง 3" ร่วมกับ ธนิน มนูญศิลป์
 "เซตแล้วตบ" (เพลงเชียร์ทีมวอลเลย์บอลไทย เวิลด์กรังด์ปรีซ์ 2016) ร่วมกับอุรัสยา เสปอร์บันด์ ,ราณี แคมเปน ,ราศรี บาเล็นซิเอก้า จิราธิวัฒน์ , นิษฐา คูหาเปรมกิจ  , คิมเบอร์ลี่ แอน โวลเทมัส

รางวัล 
 โล่ศิลปินต้นแบบผู้ทำคุณประโยชน์ต่อพระพุทธศาสนา ประจำปี 2556
 ประทานโล่ประกาศเกียรติคุณ"บุคคลที่ดำเนินการดีเด่นด้านการป้องกันควบคุมการบริโภคเครื่องดื่มแอลกอฮอลล์"จาก พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เนื่องในโอกาสวันงดดื่มสุราแห่งชาติ ประจำปี 2560
 รางวัลนางเอกดาวรุ่ง จากงานสยามบันเทิง Star's Light Awards 2015 
 MThai Top Talk-about 2018 สาขา บุคคลหญิง ที่ถูกกล่าวถึงมากที่สุด

อ้างอิง

แหล่งข้อมูลอื่น 
 แฟนเพจอย่างเป็นทางการ
 

นักแสดงสังกัดช่อง 3
บุคคลที่เกิดในปี พ.ศ. 2539
บุคคลที่ยังมีชีวิตอยู่
นักแสดงหญิงชาวไทย
บุคคลจากโรงเรียนสารสาสน์วิเทศ รังสิต
ชาวไทยเชื้อสายอิตาลี
ชาวไทยเชื้อสายจีน
บุคคลที่ยังมีชีวิตอยู่
นิสิตเก่าคณะนิเทศศาสตร์ จุฬาลงกรณ์มหาวิทยาลัย
นักแสดงละครโทรทัศน์หญิงชาวไทย
นักแสดงวัยรุ่นชาวไทย